**Inovačné materiály a dizajn – jedinečné charakteristiky prvej špecializovanej celoročnej pneumatiky EV v Európe: Vredestein Quatrac Pro EV**

**2 November 2022** – spoločnosť Apollo Tyres uvádza, že nové pneumatiky Vredestein Quatrac Pro EV, t. j. prvé špecializované celoročné pneumatiky pre elektrické vozidlá (EV) v Európe po začatí ich predaja v decembri, ponúknu celú škálu pokročilých dizajnových prvkov a materiálov. Táto pneumatika, ktorá bola vyvinutá špeciálne na celoročné používanie elektrickými akumulátorovými vozidlami a vozidlami s hybridným pohonom, ponúka väčší jazdný dosah a súčasne poskytuje vynikajúcu priľnavosť a trakciu vo všetkých podmienkach – vrátane ľadu a snehu.

Táto nová pneumatika EV bola porovnaná s aktuálnym radom špičkových celoročných pneumatík Vredestein. Počítačové simulácie a program reálneho testovania pneumatík spoločnosti Apollo Tyres potvrdzujú, že nová pneumatika EV poskytuje vynikajúcu úroveň priľnavosti, umožňuje dosiahnuť väčší jazdný dosah vďaka nižšej úrovni valivého trenia a ľahšej konštrukcii, má menší vplyv na životné prostredie, vytvára menší hluk, zabezpečuje tichšiu a pohodlnejšiu jazdu a skracuje brzdnú vzdialenosť.

Okrem toho bola pneumatika Vredestein Quatrac Pro EV skonštruovaná tak, aby sa počas výroby znížil podiel generovaného CO2, vďaka čomu sa vplyv uhlíka počas celej životnosti pneumatiky taktiež znižuje. Nová pneumatika sa bude vyrábať vo dvoch európskych výrobných závodoch spoločnosti Apollo Tyres v Enschede v Holandsku a v meste Gyöngyöshalász v Maďarsku.

Funkčnosť novej celoročnej pneumatiky EV je plne certifikovaná podľa najprísnejších priemyselných noriem pre celoročné pneumatiky, vďaka čomu nesie piktogram „hory s troma vrcholmi a snehovej vločky“, ktorý potvrdzuje vhodnosť jej použitia v zimných poveternostných podmienkach.

Pneumatiky Quatrac Pro EV sú charakteristické použitím optimalizovanej zmesi polymérov štvrtej generácie a „inteligentnej“ siliky v dezéne, vďaka čomu sa maximalizuje priľnavosť na mokrom povrchu a súčasne sa znižuje úroveň valivého odporu. S cieľom znížiť spotrebu energie počas jazdy je konštrukcia pneumatiky výrazne ľahšia, a to vďaka tenším bočniciam, nižšiemu vrcholu a ľahšiemu materiálu pásu.

Nová pneumatika EV prinesie celú škálu nových konštrukčných charakteristík špecifických pre EV. Patria medzi ne pozdĺžne drážky s omnoho strmšími lemami na zvládanie vyššieho zaťaženia počas odbočovania, a vonkajšie rameno, ktoré je širšie ako vnútorné rameno, aby odolalo deformácii a aby sa zlepšila ovládateľnosť počas jazdy na suchej a mokrej vozovke.

Ďalšie podrobné informácie o pneumatike Vredestein Quatrac Pro EV vrátane údajov o výkonnosti a dostupných rozmerov budú zverejnené pred uvedením na trh.

**Priekopníci v oblasti celoročných pneumatík**

Prémiová značka pneumatík Vredestein je už od svojho uvedenia na trh začiatkom 90-tych rokov lídrom v oblasti celoročných riešení. Spoločnosť Apollo Tyres využíva svoje rozsiahle znalosti zimných a letných pneumatík a vyrába špičkové celoročné produkty, ktoré si zachovávajú prvotriedne výkonové kapacity bez ohľadu na podmienky. Tieto skúsenosti s celoročnými pneumatikami dnes využíva na to, aby do segmentu pneumatík pre elektrické vozidlá priniesla nové úrovne inovácií.

***[KONIEC]***

**Ďalšie podrobnosti nájdete na:**

**[In-market PR contact details to be added]**

**Informácie o spoločnosti Apollo Tyres Ltd**

Spoločnosť Apollo Tyres Ltd je medzinárodný výrobca pneumatík a popredná značka pneumatík v Indii. Spoločnosť má viacero výrobných závodov v Indii a jednu prevádzku v Holandsku a Maďarsku. Spoločnosť predáva svoje produkty pod dvoma globálnymi značkami – Apollo a Vredestein – a jej produkty sú k dispozícii vo vyše 100 krajinách prostredníctvom rozsiahlej siete značkových, exkluzívnych a multiproduktových predajní.